“বিলদিং ব্রোদর পার্তনরশিপকী দিবলপমেন্তকীদমক; সস্তেনেবল দিবলপমেন্তকীদমক এজেন্দা ২০৩০ ইমপ্লিমেন্ত তৌবা”- ব্রিক্স ইমর্জিং মার্কেতস এণ্ড দিবেলপিং কন্ত্রিজ দাইলোগ, জিয়ামেন (সেপ্তেম্বর ০৫, ২০১৭)তা প্রধানমন্ত্রীগী ৱাফম

য়োর এক্সেলেন্সি প্রসিদেন্ত জি জিনপিং, ঐহাক্না ৱাংনা খনজরিবা ব্রিক্স কলিগশিং, শক্নাইরবা লুচিংবশিং ঙসি ময়ামগা লোইননা মফম অসিদা লৈবা ফংবসি ঐহাক অপেনবা পোকই । অদোমগী লৈবাকশিং অসি ভারতকী নক্নবা অমসুং মরু ওই । অমসুং কমপ্রেহেন্সিব সস্তেনেবল দিবলপমেন্ত এচিব তৌবগী প্রায়োরিতী অদোমগা লোইননা সেয়ার্দ তৌবদা ঐহাক নুঙাইবা ফাওই । দাইলোগ অসিগীদমক ঐখোয়বু পুনশিনবিবগীদমক প্রসিদেন্ত জি জিনপিংবু ঐহাক্না থাগৎচরি । এক্সেলেন্সিশিং, হৌখিবা চহি অনিদগী য়ুএনগী ২০৩০ এজেন্দা অমসুং মসিগী সস্তেনেবল দিবলপমেন্ত গোলশিং এদোপ্ত তৌখিবদগী, গোলশিং অদু এচিব তৌনবা কোলাবোরেতিব এক্সনগী ইমপরেতিব অসি হেন্না কনশিল্লে । হৌখিবা জুলাইদা, ভারতনা মসিগী অহানবা এসদিজিগী ভোলুন্তরি নেস্নেল রিভ্যু অদু মপুং ফানা পাংথোকখ্রে । ঐখোয়গী দিবলপমেন্ত এজেন্দাগী বেদরোক অদু “সবকা সাথ, সবকা বিকাস”তা লৈরে মদুনা হায়বদি কলেক্তিব ইফর্ত, ইনক্লুসিব গ্রোথ । ঐখোয়না ফেদরেল অমসুং স্তেত লেবেল অনিমক্তা ঐখোয় ইশাগী দিবলপমেন্ত প্রোগ্রামশিং অমসুং স্কিমদা এসদিজিশিং খুদিংমক ঐখোয়না য়াৎথোক্লে । ঐখোয়গী পর্লিয়ামেন্তনশু এসদিজিশিংদা পর্লিয়ামেন্তরি দিবেতশিং ওর্গনাইজ তৌনবা খোংথাং লৌখৎলে । অকক্নবা মতম অমদা মসিগী প্রায়োরিতী গোলশিং ফংনবা ঐখোয়গী প্রোগ্রামশিং খুমাং চাওশিলহল্লি অমসুং ইনোবেতিব মোবাইল গোবর্নান্স সোলুসনশিং শিজিন্নদুনা অহানবা ওইনা মীওই মিলিয়ন ৩৬০তা দাইরেক্ত বেনিফিত ত্রান্সফর ফংহনবা ঙমখ্রে । এক্সেলেন্সিশিং, অকনবা ইন্তরনেস্নেল পার্তনরশিপশিংনা ঙাকলৌ ওইদুনা হোৎনরিবা অদুগুম্বা দোমেস্তিক ইফর্তশিং অদু ঐখোয়না য়েংবা পাম্লি । অমসুং মসিগীদমক্তা, ঐখোয়গী থৌদাং অদুগীদমক ঐখোয়না থৌরাং তৌরি । ঐখোয় ইশাগী চাওখৎনবগী মায়কৈদা ভারতনা মরুপ ওইরিবা চাওখৎলক্লিবা লৈবাকশিংগা লোইননা পার্তনরশিপকী শাংলবা ত্রেদিসন অমা লৈরক্লি । খোংথাং খুদিংদা, ঐখোয়না ইক্সপরিয়েন্স অমসুং রিসোর্সশিং সেক্তরশিংগী রেঞ্জ অমদা সেয়ার তৌরি । চহি অসি হৌরকপদা, ইদুকেসন, হেল্থকেয়ার, কমুনিকেসন অমসুং দিজাস্তর মেনেজমেন্ততা মখোয়গী দিবলপমেন্ত গোলশিং অদু ফংনবা রিজনেল পার্তনরশিং কান্নহন্নবা সাউথ এসিয়া সেতেলাইত অমা ঐখোয়না থাগৎখ্রে । চহি য়াঙ্খৈ হেনবদগী, ভারতকী ফ্লেগসিপ ইনিসিয়েতিব- ইন্দিয়ান তেক্নিকেল এণ্ড ইকোনোমিক কোওপরেসন, আইতিইসিনা এসিয়া, অফ্রিকা, ইস্তর্ন য়ুরোপ, লেতিন অমেরিকা, কেরিবিয়ান, অমসুং পেসিফিক আইলেন্দ স্তেতশিংদগী পার্তনর লৈবাক ১৬১দা ত্রেনিং অমসুং স্কিল দিবলপমেন্ত ওফর তৌখ্রে । অফ্রিকা খক্তদা, হৌখিবা চহি তরাদা আইতিইসি স্কোলরশিপতা ভারত্তা মহৈরোই ২৫,০০০ হেন্না ত্রেন তৌখ্রে । ২০১৫দা অফ্রিকান লৈবাকশিংগী অপুনবা পার্তিসিপেসন ৫৪গা লোইনন পাংথোকখিবা অহুমশুবা ইন্দিয়ান – অফ্রিকা সমিত্তা চহি মঙা খক্কী মতমগী মনুংদা ঐইতিইসি স্কোলরশিপকী মশিং শরুক অনি ওইহনদুনা ৫০,০০০ য়ৌহন্নবা ৱারেপ লৌখ্রে । ভারত্তা ত্রেন তৌখিবা অফ্রিকাগী “সোলর মামাসনা” অফ্রিকান কন্তিনেন্ত শিনবা থুংনা য়ুম লিশিং কয়াদা মৈ ফংহনখ্রে । অফ্রিকাগা লোইননা ঐখোয়গী গ্রোৱিং এঙ্গেজমেন্ত অসি অফ্রিকান দিবলপমেন্ত বেঙ্কনা অফ্রিকাগী ৱাংমদা চহি অসিগী অঙনবা শরুক্তা ভারত্তা পাংথোক্তুনা হৌদোকখি । ঐখোয়গী দিবলপমেন্ত পার্তনরশিপনা প্রোজেক্ত তৌরিবা অসি ৱার্ল্দদা লৈরিবা লৈবাক কয়াগী প্রজাশিংদা ইশিং, ইলেক্ত্রিসিতী, লম্বীশিং, হেল্থকেয়ার, তেলে- মেদিসিন অমসুং বেসিক ইনফ্রাস্ত্রকচক ফংহনবনি । এক্সেলেন্সিশিং, মফম অসিদা শরুক য়ারিবা লৈবাকশিংগী অপুনবা মীশিং অসি মীওইব জাতিগী তংখাই অমনি । ঐখোয়না তৌবা খুদিংমক মালেমদা মমী তাগনি । মরম অদুনা ব্রিক্সকী খুথাংদা অফবা মালেম অমগীদমক শেমগৎপা অসি ঐখোয়গী তৌফদ্রবা ইথৌনি । ঙরাং, ঐহাক্না মথংগী চহি তরা অসিদা গোলদন দিকেদ অমগীদমক গ্লোবেল ত্রান্সফোর্মেসনদা ব্রিক্সনা চংশিন্নবা হায়খি । ঐহাক্না সজেস্ত তৌরি মদুদি, মখাগী নোবল কমিতমেন্ত তরা অসিনা ঐখোয়গী প্রোএক্তিব ওইবা এপ্রোছ, পোলিসিশিং অমসুং এক্সন অদু মসিনা পুরকপা ঙমগনি: ১. সেফ ৱার্ল্দ অমা শেমগৎপা: য়ামদ্রবদা ইসু অহুমদা ওর্গনাইজ অসুং কোওর্দিনেত এক্সন পাংথোক্তুনা: কাউন্তর তেরোরিজম, সাইবর সেক্যুরিতী অমসুং দিজাস্তর মেনেজমেন্ত; ২. গ্রীনর ৱার্ল্দ অমা শেমগৎপা: ইন্তরনেস্নেল সোলর এলাইন্সগুম্বা ইনিসিয়েতিবকী খুথাংদা ক্লাইমেত চেঞ্জ থেংনবদা অকনবা এক্সন লৌখৎপা; ৩. ইনেবল ৱার্ল্দ অমা শেমগৎপা: ইফিসেন্সি, ইকোনোমী অমসুং ইফেক্তিবনেস হেঙ্গৎহন্দুনা চান্নবা তেক্নোলোজী সেয়ার অমসুং দিপ্লোই তৌবা; ৪. ইনক্লুসিব ৱার্ল্দ অমা শেমগৎপা: বেঙ্কিং অমসুং ফাইনান্সিয়েল সিস্তেম য়াওনা ঐখোয়গী প্রজাগী ইকোনোমিক মেনস্ত্রিম পুরক্তুনা; ৫. দিজিতেল ৱার্ল্দ অমা শেমগৎপা: ঐখোয়গী ইকোনোমীগী মনুং অমসুং মপান্দা দিজিতেল দিভাইদ শেমগৎতুনা; ৬. স্কিল্দ ৱার্ল্দ অমা শেমগৎপা: ঐখোয়গী নহারোল মিলিয়ন কয়াদা তুংদা কান্নগদবা স্কিলশিং ফংহন্দুনা; ৭. হেলদিয়র ৱার্ল্দ অমা শেমগৎপা: লৈনাশিং মুথৎনবা অমসুং পুম্নমক্না পুবা থাংবা ঙমবা হেল্থকেয়র ফংহন্দুনা রিসার্স অমসুং দিবলপমেন্ততা কোওপরেসন পিনদুনা; ৮. ইক্বিইতিবল ৱার্ল্দ অমা শেমগৎপা: মীপুম খুদিংমক্তা খুদোংচাবা চপ মান্ননা ফংহনবা, মরুওইনা জেন্দু ইক্বেলিতী; ৯. কনেক্তেদ ৱার্ল্দ অমা শেমগৎপা: গুদস, পর্সনশিং অমসুং সর্বিসশিং অথিংবা লৈতনা চৎথোক চৎশিন য়াহনবা; অমসুং, ১০. হার্মোনিয়স ৱার্ল্দ অমা শেমগৎপা: ইদিয়োলোজিশিং, প্রেক্তিসশিং অমসুং হেরিতেজশিং প্রমোত তৌবা মদুনা পিছফুল কোএক্সিসতেন্স অমসুং নেচরগা লোইননা হার্মোনি লৈনা হিংবদা মরু ওইহনবা । মসিগী এজেন্দা পোইন্তশিং অমসুং মখোয়দা এক্সনগী খুথাংদা, ঐখোয়না গ্লোবেল কমুনিতীদা কান্নবা ফংহল্লগনি লোইননা ঐখোয় ইশাগী প্রজাদশু । অমসুং মসিদা ভারতনা থৌরাং তৌদুনা লেপলি; লম্বী অসিদা ঐখোয়গী প্রোগ্রেস অদু ঐহাক্না মাংলোমদা য়েংলি । ২০১৭ চহিগী ব্রিক্স চিয়রমেনশিপ ওইনা প্রসিদেন্ত জিবু মমায় চুম্নবা ঐহাক্না শিন্নথোক্লি অমসুং জিয়ামেনগী ফজরবা শহর অসিদা তরাম্না ওকপিবা অমসুং হোস্পিতালিতীগীদমক থাগৎচরি । মথং চহিগী জোন্সবর্গ সমিতকীদমক ঐহাক্না প্রসিদেন্ত জুমাবু থাগৎচরি অমসুং ভারতকী মপুংফাবা সপোর্ত অদু থমজরি । ঐহাক্না ময়াম পুম্নমকপু থাগৎচরি ।